CELEX: 62010TJ0447
Language: bg
Date: 2012-10-17 00:00:00
Title: Решение на Общия съд (трети състав) от 17 октомври 2012 г.#Evropaïki Dynamiki - Proigmena Systimata Tilepikoinonion Pliroforikis kai Tilematikis AE срещу Съд на Европейския съюз.#Обществени поръчки за услуги — Процедура за възлагане на обществени поръчки — Извършване на услуги за поддръжка, развитие и техническа помощ относно компютърни програми — Отхвърляне на офертите на жалбоподателя и възлагане на обществените поръчки на друг оферент — Критерии за подбор — Критерии за възлагане — Задължение за мотивиране — Извъндоговорна отговорност.#Дело T‑447/10.

Решение на Общия съд (трети състав) от 17 октомври 2012 г. — Evropaïki Dynamiki/Съд(Дело T-447/10)
      „Обществени поръчки за услуги — Процедура за възлагане на обществени поръчки — Извършване на услуги за поддръжка, развитие и техническа помощ относно компютърни програми — Отхвърляне на офертите на жалбоподателя и възлагане на обществените поръчки на друг оферент — Критерии за подбор — Критерии за възлагане — Задължение за мотивиране — Извъндоговорна отговорност“
      1.                     Съдебно производство — Жалба в първоинстанционно производство — Изисквания за форма — Определяне на предмета на спора — Кратко
            изложение на изтъкнатите правни основания (член 21, първа алинея и член 53, първа алинея от Статута на Съда; член 44, параграф 1,
            буква в) от Процедурния правилник на Общия съд) (вж. точка 27)
      2.                     Обществени поръчки на Европейския съюз — Сключване на договор за обществена поръчка след провеждане на процедура за възлагане
            на обществени поръчки — Критерии за подбор — Оценка на възможностите на кандидатите да предоставят указаните услуги — Критерии
            за възлагане — Сравнителна оценка на особените характеристики и предимства на отделните оферти — Прилагане на критерий, предназначен
            да се оцени способността на кандидатите да изпълнят определена поръчка на етапа на възлагането на поръчката — Недопустимост
            (член 97, параграф 1 от Регламент № 1605/2002 на Съвета; членове 137 и 138 от Регламент № 2342/2002 на Комисията) (вж. точки
            35—42 и 53)
      3.                     Обществени поръчки на Европейския съюз — Сключване на договор за обществена поръчка след провеждане на процедура за възлагане
            на обществени поръчки — Правомощие за преценка на институциите — Съдебен контрол — Граници (вж. точки 69 и 70)
      4.                     Актове на институциите — Мотивиране — Задължение — Обхват — Решение за неприемане на оферта в рамките на процедура за възлагане
            на обществена поръчка за услуги — Задължение при подадено писмено запитване да бъдат съобщени характеристиките и сравнителните
            предимства на спечелилата оферта и името на оферента, на когото се възлага поръчката — Задължение на възлагащия орган да представи
            подробен сравнителен анализ на спечелилата и на отхвърлената оферта (член 296 ДФЕС; член 100, параграф 2 от Регламент № 1605/2002
            на Съвета; член 149 от Регламент № 2342/2002 на Комисията) (вж. точки 70—73, 92, 95, 96, 107 и 110)
      5.                     Жалба за отмяна — Жалба срещу решение за неприемане на оферта в рамките на процедура за възлагане на обществена поръчка за
            услуги — Отмяна на оспорваното решение поради непълното на мотивите — Основание за отмяна, изтъкнато при условията на евентуалност
            и изведено от нарушение на принципа на недопускане на дискриминация — Наличие на дискриминация, чието установяване зависи
            от преценката на основания, които следва да се изтъкнат срещу решението, заменящо отмененото решение — Преждевременно направено
            искане за отмяна (вж. точка 116)
      6.                     Извъндоговорна отговорност — Условия — Незаконосъобразност — Вреда — Причинно-следствена връзка — Липса на едно от условията —
            Отхвърляне на иска за обезщетение в неговата цялост (член 340, втора алинея ДФЕС) (вж. точки 118 и 119)
      7.                     Извъндоговорна отговорност — Условия — Противоправност — Вреда — Причинно-следствена връзка — Отмяна поради непълнота на мотивите
            на решение на Съда, с което се отхвърля оферта в рамките на процедура за възлагане на обществена поръчка за услуги — Наличие
            на незаконосъобразност и на причинно-следствена връзка, чието установяване зависи от преценката на основания, които следва
            да се изтъкнат срещу решението, заменящо отмененото решение — Преждевременно направено искане за обезщетение (член 340, втора
            алинея ДФЕС) (вж. точки 123 и 125)
      Предмет
      
         
               От една страна, искане за отмяна на решението на Съда от 12 юли 2010 г., с което са отхвърлени офертите на жалбоподателя за
                  партиди № 1 и № 2 от обществена поръчка CJ 7/09 от 11 ноември 2009 г. за поддръжка, развитие и техническа помощ относно компютърни
                  програми (ОВ 2009, S 217 312293), както и всички останали решения на Съда, свързани с него, включително решението да се възложат
                  съответните обществени поръчки на определените за изпълнители оференти, и от друга страна, искане за обезщетение
               
            Диспозитив
      
         
                  1)
               
               
                  
               
               
                  	Отменя решението на Съда на Европейския съюз от 12 юли 2010 г. за отхвърляне на офертите, подадени от Evropaïki Dynamiki —
                     Proigmena Systimata Tilepikoinonion Pliroforikis kai Tilematikis AE, в рамките на процедура за възлагане на обществени поръчки
                     CJ 7/09 от 11 ноември 2009 г. за поддръжка, развитие и техническа помощ относно компютърни програми и за възлагане на обществените
                     поръчки на други оференти.
                  
               
            
         
                  2)
               
               
                  
               
               
                  	Отхвърля жалбата в останалата част.
               
            
         
                  3)
               
               
                  
               
               
                  	Осъжда Съда да заплати съдебните разноски.